উজবেকিস্তানের প্রশাসনিক অঞ্চল

উজবেকিস্তান বারোটি অঞ্চল (viloyatlar, একবচন - viloyat, যুগ্ম হিসেবে viloyati, যেমন - Toshkent viloyati (তাশ্‌খন্দ অঞ্চল)), একটি স্বায়ত্তশাসিত প্রজাতন্ত্র (respublika, যুগ্মভাবে - respublikasi, যেমন - Qaraqalpaqstan Avtonom Respublikasi (কারাকালপাকস্তান স্বায়ত্বশাসিত প্রজাতন্ত্র)), এবং একটি স্বাধীন শহর (shahar বা যগ্মভাবে shahri, যেমন - Toshkent shahri (তাশ্‌খন্দ শহর)। নিচে উজবেক ভাষায় নামগুলো উল্লেখ করা হয়েছে, যদিও প্রতিটি নামেরই বর্ণান্তরিত রূপ রয়েছে। এই অঞ্চলগুলো আবার ১৬০টি জেলায় (tumanlar, একবচন - tuman) বিভক্ত। ফারগানা উপত্যকা অঞ্চলে কিরগিজস্তান, তাজিকিস্তান, এবং উজবেকিস্তানের মিলনস্থলে, উজবেকিস্তানের চারটি বহিঃছিটমহল (exclave) রয়েছে যার সবগুলোই কিরগিজ ভূখণ্ড দ্বারা পরিবেষ্টিত। এর মধ্যে দুটি হচ্ছে সখ (Sokh) শহর, যার আয়তন ৩২৫ কিমি২ (১২৫ মা২) ও ১৯৯৩ সালের হিসাব অনুসারে জনসংখ্যা ৪২,৮০০ জন (কোন কোন হিসাবে অনুযায়ী তা প্রায় ৭০,০০০, যেখানে ৯৯% অধিবাসী তাজিক এবং অবশিষ্ট উজবেক); এবং শাহিমার্দান (Shohimardon) শহর, যার আয়তন ৯০ কিমি২ (৩৫ মা২) ও ১৯৯৩ সালের হিসাবে জনসংখ্যা ৫,১০০ জন (৯১% উজবেক, অবশিষ্ট কিরগিজ)। বাকি দুটি আকারে বেশ ছোট: চন-কারা (বা কালাচা), যা দৈর্ঘ্যে মোটামুটি ৩ কিমি (১.৯ মা) লম্বা এবং প্রস্থে ১ কিমি (০.৬২ মা) চওড়া; এবং জানি-আয়িল (বা যাহাঙ্গাইল), যেটা একটা ছোট্ট বিন্দুর মত এলাকা, যার এক প্রান্ত থেকে আরেক প্রান্ত বড়জোর ৩ কিমি (১.৯ মা) মতন লম্বা। উজবেক সীমান্ত এবং সখ ছিটমহলের (Sokh exclave) মধ্যে, সখ নদীর ওপরে চন-কারা অবস্থিত। উজবেকিস্তানের ভূখণ্ডে সার্ভান নামক একটি গ্রাম রয়েছে, যা তাজিকিস্তানের একটি ছিটমহল (enclave)। এই গ্রামটি আংগ্রেন (Angren) থেকে কোকান (Kokand) যাওয়ার রাস্তা ধরে অবস্থিত একটি সরু, দীর্ঘ ভূখণ্ড যার দৈর্ঘ্য প্রায় ১৫ কিমি (৯.৩ মা) এবং প্রস্থ ১ কিমি (০.৬২ মা)। মার্গিলান ও বারাক শহরের মধ্যবর্তী স্থানে বারাক গ্রামটি অবস্থিত। আগস্ট ১৯৯৯ সালে, বারাক এর চারপাশের এলাকা উজবেকিস্তানের কর্তৃত্বাধীন ছিল, যার ফলে গ্রামটি কিরগিজ অঞ্চল থেকে বিচ্ছিন্ন ছিল। উজবেক বাহিনী আক-তাশ যাওয়ার রাস্তাটি খুঁড়ে ও অবরোধ করে রাখে। সোভিয়েত আমলে ধার নেওয়া, বেশ বড় আয়তনের কিরগিজ এলাকা ফেরত না দিয়ে বরং দখল করে রাখার অভিযোগও ওঠে উজবেকদের বিরুদ্ধে। কিরিগিজ সীমান্ত অঞ্চলের অধিকাংশ এলাকাজুড়ে তারা গেড়ে বসে এবং ওই এলাকা ত্যাগে অস্বীকৃতি জানায়। স্থানান্তরিত মূল সীমান্ত থেকে মাত্র ১.৫ কি.মি. দূরে, বারাক এক প্রকার ছিটমহলেই পরিণত হয়। (মানচিত্র) আগস্ট ২০১৮ সালে, কিরগিজ ও উজবেক সরকারের মধ্যে ভূখণ্ড বিনিময়ের জন্য একটি সমঝোতা স্বাক্ষরিত হয়, যা এই ছিটমহলকে বিলুপ্ত করে দেবে। বিনিময় প্রক্রিয়াটি সম্পন্ন হতে দুই বছর পর্যন্ত সময় লাগতে পারে। ISO 3166-2:UZ "Average number of resident population, 2017"। ৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০২০।  "Uzbekistan"। www.geosite.jankrogh.com।  Megoran, Nick Solly (২৪ মে ২০০৪)। "To Survive, Villagers Buck Uzbek Border Controls"। EurasiaNet। ১৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৫।  Megoran, Nick (১৫ মার্চ ২০০০)। "Bad neighbors, bad fences"। Asia Times Online। ১৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৫।  Gavrilis, George (২২ সেপ্টে ২০০৮)। The Dynamics of Interstate Boundaries (Cambridge Studies in Comparative Politics) (1 সংস্করণ)। Cambridge University Press। পৃষ্ঠা 120–121। আইএসবিএন 978-0521898997।  "Kyrgyz In Exclave In Uzbekistan Want To Relocate To Kyrgyzstan"। EurasiaNet। ১২ মে ২০১১। ১৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৫।  Azizov, Demir (১৮ ফেব্রু ২০১৪)। "Uzbekistan, Kyrgyzstan intensify work on delimitation and demarcation of state border"। ১৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৫।  Борис ГОЛОВАНОВ (২২ ফেব্রু ২০০২)। "Продолжаются споры по линии прохождения узбеко-кыргызской границы. Неделимы Сох, Барак и Гавасай"। Вечерний Бишкек। ১৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০২-১৫।  "Kyrgyzstan, Uzbekistan Agree To Work On Land Swap Near Border"। RadioFreeEurope/RadioLiberty (ইংরেজি ভাষায়)। ২০১৯-০৩-১৫ তারিখে মূল থেকে আর্কাইভ করা। সংগ্রহের তারিখ ২০১৯-০১-১৭।